Każ ieħor tal-COVID-19 f'Malta
Fil-jum tas-Sibt feġġ każ ieħor tal-COVID-19 f'Malta. Wara li aktar kmieni ħareġ li kellna każ impurtat, TVM jinsab infurmat li feġġ każ ieħor fost it-63 immigrant li ġew salvati u ddaħħlu Malta lbieraħ. L-awtoritajiet tas-saħħa kkonfermaw ma' TVM li l-immigrant irriżulta pożittiv wara li saru test ftit wara li ddaħħal f'Malta. TVM jinsab infurmat ukoll li 62 immigranti l-oħra rriżultaw negattivi għall-virus iżda xorta waħda jinsabu fi kwarantina. Il-ġimgħa d-dieħla se jerġa' jsirilhom it-test. Wara tmint'ijiem infila mingħajr ebda każ, aktar kmieni ħareġ li minn 846 swab test kien hemm persuna affettwata li kellha sintomi jiem wara li rritornat Malta minn barra l-pajjiż. B'hekk f'Malta hawn 5 każijiet attivi u minn meta faqgħet il-pandemija f'Malta kien hawn 676 każ. Każ ġdid ta' Coronavirus f'Malta